|  |  |
| --- | --- |
| **N. Expediente** | 28/2021 |
| **Asunto** | SELECCIÓN PERSOAL CURSOS AFD 2021-2022 |
| **Procedemento** | Seleccións de Persoal e Provisións de Postos |
| **Código SIA** | 2280918 |

**RESOLUCIÓN DO PRESIDENTE**

**VACANTE DA PRAZA DE DOCENTE DE REVESTIMENTOS LIXEIROS POR QUEDAR DESERTA NO PROCESO SELECTIVO E ESTABLECEMENTO DE NOVAS DATAS PARA UN NOVO PROCESO.**

En data 19.10.2021 o Patronato Municipal Beiramar aprobou mediante decreto da presidencia núm. 2021-0082 as Bases de selección do persoal técnico e docente das accións formativas para desempregados (Programa AFD) do Padroado Municipal Beiramar no período 2021-2022. Nestas bases figuraba unha praza a cubrir de docente de operacións básicas de revestimentos lixeiros en construción.

En data 15 de novembro o tribunal de selección nomeado ao efecto publicou os resultados provisionais do proceso selectivo. Nestes resultados provisionais (que posteriormente se elevaron a definitivos o día 18) quedou deserta a praza de docente de revestimentos lixeiros por non terse presentado ao proceso selectivo ningunha persoa candidata que cumprise cos requisitos de acceso establecidos nas bases da convocatoria.

Dado que resulta necesario cubrir a vacante deste posto de docente para poder comezar a impartición da acción formativa subvencionada pola Consellería de Emprego e Igualdade, o Patronato Municipal Beiramar solicitou unha ampliación de sondaxe e a remisión de novos candidatos para a cobertura deste posto ante a oficina de emprego de Cangas.

O oficina de emprego remitiu un novo candidato en data 15 de novembro de 2021

Resulta necesario establecer unha nova data de presentación de solicitudes para que o candidato enviado pola oficina de emprego, así como outras persoas que poidan estar interesadas, se poidan presentar ao proceso selectivo.

En data 22 de novembro de 2021 a axente de emprego e desenvolvemento local do Concello de Moaña, María Torea Priegue, emite informe sobre esta necesidade.

Polo anterior **RESOLVO**

**PRIMEIRO.-** Avocar para este asunto as competencias delegadas na xunta de goberno debido á urxencia na tramitación do procedemento.

**SEGUNDO.-** Modificar o segundo parágrafo da base sétima e a totalidade da base décimo sexta das Bases de selección do persoal técnico e docente das accións formativas para desempregados (Programa AFD) do Padroado Municipal Beiramar no período 2021-2022 aprobadas mediante decreto da presidencia núm. 2021-0082, que quedarían como segue:

Sétima.- PRESENTACIÓN DE SOLICITUDES.

As persoas candidatas, a participar no proceso selectivo, deberán presentar a súa solicitude nunha instancia xeral xunto coa documentación que acredite o cumprimento dos requisitos esixidos a documentación necesaria para a valoración de méritos, na sede electrónica do Concello de Moaña ou ben, con cita previa, no rexistro xeral do Patronato Beiramar ou do Concello de Moaña.

Poderanse presentar solicitudes o día 24 de novembro de 2021.

Xunto coa instancia xeral de solicitude de participación no proceso selectivo (na que se deberá indicar o posto ao que se opta e deberá estar dirixida ao presidente do Patronato Municipal Beiramar) as persoas aspirantes deberán achegar a seguinte documentación:

- DNI

- Título esixido ou, no seu defecto, xustificante de ter cumpridos tódolos requisitos para a expedición do mesmo.

- Declaración xurada de non padecer enfermidade nin defecto físico que impida o normal desenvolvemento das funcións inherentes ao posto e de non ser persoa separada, mediante expediente disciplinario do servizo ó Estado, ás Comunidades Autónomas ou ás Entidades Locais, nin atoparse a persoa inhabilitada para o exercicio de funcións públicas, nin estar incursa en ningunha causa de incapacidade ou incompatibilidade segundo as disposicións vixentes.

- Documentación acreditativa da experiencia profesional

- Documentación acreditativa da formación que desexen lle sexa valorada

1.-Acreditación de requisitos e méritos:

a)-A EXPERIENCIA PROFESIONAL acreditarase:

- Traballo por conta allea: acreditada a través de vida laboral actualizada máis copia de contratos ou nóminas onde figure a categoría profesional; ou certificados expedidos por organismos oficiais ou outros documentos oficiais que reflictan claramente o posto desempeñado, a categoría e a duración da relación laboral.

- Persoas Traballadoras Autónomas: mediante vida laboral actualizada, xustificante de alta de actividade económica (IAE) e facturas ou contratos en que consten os servizos prestados.

- Traballos realizados no estranxeiro: mediante certificación oficial na que conste a ocupación ou profesión, a categoría profesional e o tempo de permanencia.

O cómputo da experiencia realizarase, de acordo cos datos reflectidos no Certificado de Vida Laboral en proporción á xornada laboral e non soamente segundo a duración do contrato, é dicir, se se require un ano de experiencia para un posto, este haberá de ser a xornada completa.

b)-A FORMACIÓN acreditarase mediante diplomas, títulos ou certificados da entidade que imparte a formación, facendo referencia inescusablemente ao número de horas, e debendo constar así mesmo: contidos, datas de impartición e emisión, datos da entidade que imparte a formación, identificación da persoa que certifica (nome e cargo da mesma) e selo da entidade.

As titulacións académicas xustificaranse cos correspondentes títulos ou resgardos da solicitude dos mesmos.

2. Finalizado o prazo de presentación de solicitudes, o tribunal de selección valorará as solicitudes recibidas, comprobando que cumpren os requisitos establecidos, e procederá á declaración provisional do persoal admitido e excluído.

Décimo Séxta: PRAZOS.

Prazo de presentación de solicitudes: día 24 de novembro de 2021.

Listaxe provisional de persoas admitidas : Día 25 de novembro ás 8:00.
Alegacións á listaxe de persoas admitidas: Día 25 de novembro a partir das 8:00

Listaxe definitiva de persoas admitidas: Día 26 de novembro.

A data de realización das entrevistas persoais, xunto co resto das datas do proceso selectivo serán publicadas polo tribunal de selección xunto coa listaxe definitiva de persoas admitidas.

**TERCEIRO.-** Dar conta deste acordo á xunta de goberno do padroado na seguinte sesión que se celebre.

O Presidente Dou Fe
do Padroado Municipal Beiramar A Secretaria

Carlos Juncal Costa Nuria Lobato Del Río.